CELEX: 32018R1241
Language: lv
Date: 2018-09-12 00:00:00
Title: Eiropas Parlamenta un Padomes Regula (ES) 2018/1241 (2018. gada 12. septembris), ar ko Eiropas ceļošanas informācijas un atļauju sistēmas (ETIAS) izveides nolūkā groza Regulu (ES) 2016/794

19.9.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 236/72
               
            
         EIROPAS PARLAMENTA UN PADOMES REGULA (ES) 2018/1241
         (2018. gada 12. septembris),
         ar ko Eiropas ceļošanas informācijas un atļauju sistēmas (ETIAS) izveides nolūkā groza Regulu (ES) 2016/794
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 88. panta 2. punkta a) apakšpunktu,
         saskaņā ar parasto likumdošanas procedūru (1),
         tā kā:
         
                     (1)
                  
                  
                     Ar Eiropas Parlamenta un Padomes Regulu (ES) 2018/1240 (2) Eiropas Savienības Aģentūrai tiesībaizsardzības sadarbībai (Eiropolam) tiek uzticēti jauni uzdevumi, piemēram, pārvaldīt ETIAS kontrolsarakstu, ievadīt šajā kontrolsarakstā datus saistībā ar teroristu nodarījumiem vai citiem smagiem noziedzīgiem nodarījumiem un pēc ETIAS valsts vienību apspriešanās pieprasījumiem sniegt atzinumus. Lai izpildītu minētos uzdevumus, ir attiecīgi jāgroza Eiropas Parlamenta un Padomes Regula (ES) 2016/794 (3).
                  
               
                     (2)
                  
                  
                     Saskaņā ar 1. un 2. pantu un 4.a panta 1. punktu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību (LES) un Līgumam par Eiropas Savienības darbību (LESD), un neskarot minētā protokola 4. pantu, Apvienotā Karaliste nepiedalās šīs regulas pieņemšanā, un šī regula tai nav saistoša un nav jāpiemēro.
                  
               
                     (3)
                  
                  
                     Saskaņā ar 1. un 2. pantu un 4.a panta 1. punktu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots LES un LESD, un neskarot minētā protokola 4. pantu, Īrija nepiedalās šīs regulas pieņemšanā, un šī regula tai nav saistoša un nav jāpiemēro.
                  
               
                     (4)
                  
                  
                     Saskaņā ar 1. un 2. pantu Protokolā Nr. 22 par Dānijas nostāju, kas pievienots LES un LESD, Dānija nepiedalās šīs regulas pieņemšanā, un Dānijai šī regula nav saistoša un nav jāpiemēro,
                  
               IR PIEŅĒMUŠI ŠO REGULU.
         
            1. pants
            Grozījumi Regulā (ES) 2016/794
            Regulu (ES) 2016/794 groza šādi:
            
                        1)
                     
                     
                        regulas 4. pantu groza šādi:
                        
                                    a)
                                 
                                 
                                    pievieno šādus apakšpunktus:
                                    
                                                “n)
                                             
                                             
                                                pārvalda ETIAS kontrolsarakstu saskaņā ar Eiropas Parlamenta un Padomes Regulu (ES) 2018/1240 (*1) 34. un 35. pantu;
                                             
                                          
                                                o)
                                             
                                             
                                                ievada ETIAS kontrolsarakstā tādus datus saistībā ar teroristu nodarījumiem vai citiem smagiem noziedzīgiem nodarījumiem, ko ieguvis Eiropols, neskarot nosacījumus, kas reglamentē Eiropola starptautisko sadarbību;
                                             
                                          
                                                p)
                                             
                                             
                                                sniedz atzinumu pēc apspriešanās pieprasījuma, kas minēts Regulas (ES) 2018/1240 29. pantā.
                                             
                                          
                                       (*1)  Eiropas Parlamenta un Padomes 2018. gada 12. septembra Regula (ES) 2018/1240, ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 (OV L 236, 19.9.2018., 1. lpp.).”;"
                        
                                 
                              
                                    b)
                                 
                                 
                                    pievieno šādu daļu:
                                    “Lai veiktu uzdevumu, kas minēts šā punkta pirmās daļas n) punktā, Eiropola valde pēc apspriešanās ar EDAU pieņem Regulas (ES) 2018/1240 35. pantā minētās procedūras.”;
                                 
                              
                  
                        2)
                     
                     
                        regulas 21. pantu groza šādi:
                        
                                    a)
                                 
                                 
                                    panta virsrakstu aizstāj ar šādu:
                                    
                                       “21. pants
                                       
                                          Eurojust, OLAF un – tikai ETIAS vajadzībām – Eiropas Robežu un krasta apsardzes aģentūrai dota piekļuve informācijai, ko glabā Eiropols”;
                                    
                                 
                              
                                    b)
                                 
                                 
                                    pantā iekļauj šādu punktu:
                                    
                                       “1.a   Eiropols veic visus attiecīgos pasākumus, lai nodrošinātu, ka Eiropas Robežu un krasta apsardzes aģentūrai tās attiecīgo pilnvaru robežās un Regulas (ES) 2018/1240 vajadzībām, pamatojoties uz sistēmu “informācija ir/nav atrasta”, ir netieša piekļuve datiem, kas sniegti minētās regulas 20. panta 2. punkta j) apakšpunktā minētajos nolūkos, neskarot ierobežojumus, kurus norādījusi dalībvalsts, Savienības struktūra, trešā valsts vai starptautiskā organizācija, kas sniegusi attiecīgo informāciju saskaņā ar šīs regulas 19. panta 2. punktu.
                                       Ja informācija ir atrasta, Eiropols sāk procedūru, atbilstīgi kurai var apmainīties ar informāciju, kas ir ģenerējusi attiecīgo atrašanu, saskaņā ar Eiropolam nodrošinātās informācijas sniedzēja lēmumu un tikai tādā apjomā, kādā atrašanu ģenerējušie dati ir nepieciešami Eiropas Robežu un krasta apsardzes aģentūras uzdevumu izpildei saistībā ar ETIAS.
                                       Attiecīgi piemēro šā panta 2.–7. punktu.”
                                    
                                 
                              
                  
         
            2. pants
            Stāšanās spēkā un piemērojamība
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šo regulu piemēro no dienas, ko nosaka Komisija saskaņā ar Regulas (ES) 2018/1240 88. pantu.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Strasbūrā, 2018. gada 12. septembrī
            
               
                  Eiropas Parlamenta vārdā –
               
               
                  priekšsēdētājs
               
               A. TAJANI
            
            
               
                  Padomes vārdā –
               
               
                  priekšsēdētāja
               
               K. EDTSTADLER
            
         
         
            (1)  Eiropas Parlamenta 2018. gada 5. jūlija nostāja (Oficiālajā Vēstnesī vēl nav publicēta) un Padomes 2018. gada 5. septembra lēmums.
         
            (2)  Eiropas Parlamenta un Padomes 2018. gada 12. septembra Regula (ES) 2018/1240, ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 (skatīt šā Oficiālā Vēstneša 1. lpp.).
         
            (3)  Eiropas Parlamenta un Padomes 2016. gada 11. maija Regula (ES) 2016/794 par Eiropas Savienības Aģentūru tiesībaizsardzības sadarbībai (Eiropolu) un ar kuru aizstāj un atceļ Padomes Lēmumus 2009/371/TI, 2009/934/TI, 2009/935/TI, 2009/936/TI un 2009/968/TI (OV L 135, 24.5.2016., 53. lpp.).